A luz dos obxectos celestes que chega á Terra,
despois de viaxar distancias inimaxinábeis,
é a única información que os astrónomos teñen
para explorar os confíns do Universo.
A simple vista podemos captar unha pequena cantidade desta luz
e preto de dúas mil estrelas.
A lente dun pequeno telescopio,
cun tamaño dez veces maior cós nosos ollos,
capta centos de veces máis luz,
revelando así millóns de obxectos tenues
coma nebulosas e galaxias.
Os modelos profesionais poden ser grandes,
coma os catro do VLT de Chile
cada un cun espello de oito metros de diámetro!
Os telescopios espaciais, coma o Hubble,
espreitan o Universo
sen interferencia da atmosfera terrestre,
proporcionando imaxes detalladas
e acceso a un coñecemento científico valioso.
Os telescopios son as nosas xanelas ao Universo!